Nyt on Jyrki Kataisen vaimon Mervi Kataisen vuoro ”kokeilla siipiään” politiikassa. Mervi Katainen toivoo pääsevänsä kokoomuksen eduskuntavaaliehdokkaaksi, Jyrki Kataista kiinnostavat elinkeinoelämä ja järjestöt.

Euroopan komission varapuheenjohtaja Jyrki Katainen kertoi suomalaistoimittajille keskiviikkona Brysselissä, että hän ei enää jatka politiikassa syksyllä 2019 päättyvän komissiotehtävänsä jälkeen.­

Bryssel

Euroopan komission varapuheenjohtaja ja Suomen entinen pääministeri Jyrki Katainen, 46, jättää politiikan. Hän ei aio pyrkiä komission puheenjohtajaksi ensi keväänä pidettävien europarlamenttivaalien yhteydessä, kuten Brysselissä on pitkään huhuttu.